Predkladacia správa

	Návrh na vymenovanie vyjednávačov a signatárov kolektívnej dohody na rok 2004 sa predkladá na základe § 49 zákon č. 313/2001 Z.z. o verejnej službe v znení neskorších predpisov, ktorý upravuje kolektívne vyjednávanie za účelom uzatvorenia kolektívnej dohody medzi zástupcami zamestnávateľov uvedenými v § 1 ods. 1 citovaného zákona a zástupcami príslušných vyšších odborových orgánov.

	Na základe § 49 ods. 2 písm. b) rokovať a uzatvárať kolektívnu dohodu môžu za zamestnávateľov, ktorými sú:
1.	písm. a) ministerstvá a ostatné ústredné orgány štátnej správy, orgány štátnej správy, orgány  alebo úrady, ktoré vykonávajú štátne záležitosti, ak ide o zamestnancov, ktorí neplnia úlohy štátnej správy a nevykonávajú štátne záležitosti v rozsahu ustanovenom osobitným predpisov,
písm. b) ďalšie rozpočtové organizácie,
písm. c) príspevkové organizácie,
písm. e) štátne fondy,
písm. f) zamestnávatelia, na ktorých zriadenie je potrebný súhlas ministerstva podľa osobitného predpisu s výnimkou súkromných škôl a súkromných školských zariadení,
písm. i) Slovenský pozemkový fond,
vládou splnomocnení zástupcovia,

a za zamestnávateľov, ktorými sú:
2.	písm. d) vyššie územné celky a obce,
písm. g) Sociálna poisťovňa, Národný úrad práce, Všeobecná zdravotná poisťovňa, Spoločná zdravotná poisťovňa	
písm. h) rezortná zdravotná poisťovňa, odvetvová zdravotná poisťovňa, podniková zdravotná poisťovňa alebo občianska zdravotná poisťovňa, ktorá je zriadená podľa osobitného predpisu,
ich reprezentatívni zástupcovia.

	Navrhuje sa za vyjednávačov vymenovať štátnych tajomníkov Ministerstva financií SR, Ministerstva práce, sociálnych vecí a rodiny SR, vedúceho služobného úradu Ministerstva školstva, zástupcu Ministerstva zdravotníctva SR a za signatárov ministrov  Ministerstva financií SR, Ministerstva práce, sociálnych vecí a rodiny SR, Ministerstva školstva SR, Ministerstva zdravotníctva SR. Za zamestnávateľov uvedených v písm. d), g) a h) sa navrhuje, aby ich reprezentatívnych zástupcov určili títo zamestnávatelia.

	Vymenovanie vyjednávačov a signatárov kolektívnej dohody na rok 2004 v zmysle zákona č. 313/2001 Z.z. o verejnej službe v znení neskorších predpisov nebude mať negatívny vplyv na životné prostredie, nebude mať dopad na štátny rozpočet, rozpočet obcí, na zamestnanosť ani na tvorbu pracovných miest.